Nordahl Rolfsen

Johan Nordahl Brun Rolfsen (12. kesäkuuta 1848 Bergen, Norja – 18. tammikuuta 1928 Oslo, Norja) oli norjalainen kirjailija, oppikirjailija ja pedagogi. Hän kirjoitti oppikirjojen ja tietokirjojen ohella kaunokirjallisuutta aikuisille ja uudisti norjalaisen kirjoittamiskulttuurin.Egil Børre Johnsen: Nordahl Rolfsen, Norsk biografisk leksikon 13.2.2009, viitattu 10.2.2018 

Rolfsen valmistui ylioppilaaksi 1866, toimi jonkin aikaa opettajana Kristianiassa ja ohjaajana Den Nationale Scenen oppilaskoulussa Bergenissä, opiskeli 1879–1881 dramaturgiaa Kööpenhaminassa ja Wienissä ja julkaisi muun muassa satukomedian Svein Urædd (1890, johon musiikin sävelsi Ole Olsen). Hän käänsi 1876–1985 Zacharias Topeliuksen Lukemisia lapsille norjaksi, toimitti teoksen Illustreret tidende for børn (1885–1893).Nordisk familjebok, Runeberg-projektissa, viitattu 10.2.2018 

Palattuaan Kristianiaan 1880-luvun lopulla Rolfsen vei loppuun päätyönsä, joka oli Norjassa äidinkielen opetukselle käänteentekevä norjalaisten taiteilijoiden kuvittama Læsebog for folkeskolen (4 osaa, 1892–1896), joka on Norjan laajimmin käytetty oppikirja. Kirjan sisältö soveltuu eri ikäluokille, ja sen kieli on kauttaaltaan hyvin luontevaa norjaa, osittain Moltke Moen yhteistyön ansiosta.Nordahl Rolfsen, Store norske leksikon 15.2.2009, viitattu 10.2.2018 

Sittemmin Rolfsen keskittyi kokonaan kirjoittamistyöhön. Hän kirjoitti historianoppikirjoja, toimitti sarjan lähinnä opettajille tarkoitettuja käsikirjoja Lys over land (1908–1911) ja suunnitteli ja toimitti suurteoksen Norge i det nittende aarhundrede (myös sen 2. painoksen Norge 1814–1914, julkaistu 1913–1915).

Rolfsenin aloitteesta perustettua valtion tukemaa Centralstyret for norske folkeskolers barne- og ungdomsbiblioteker hän johti vuoteen 1915, ja hän oli Norjan koulukirjastojen isä. Hän oli useita vuosia Den norske Forfatterforeningin puheenjohtaja.

Rolfsen kallistui poliittisesti vasemmalle mutta ei ollut aktiivinen järjestöihminen eikä noussut barrikadeille.

Rolfsenin isoisä on piispa Johan Nordahl Brun. Hänen poikansa on taiteilija Alf Rolfsen, joka maalasi Oslon kaupungintalon salin kolmen seinän freskot. Kaikissa niissä on kuvattuna Rolfsen ja perheen muita jäseniä. Neljännen maalasi Henrik Sørensen, ja myös siinä on Rolfsen kuvattuna keskellä puhumassa.

 Suomennetut teokset 
 Maailman historia, tarkastaneet professorit Alexander Bugge, Hans Olrik ja Henrik Schück; suomentanut Santeri Ivalo. Otava, 1907.

 Palkinnot ja tunnustukset 
 Pyhän Olavin ritarikunnan 1. luokan ritari 1912

Lähteet

Luokka:Norjalaiset kirjailijat
Luokka:Vuonna 1848 syntyneet
Luokka: Vuonna 1928 kuolleet